Isetus
Isetus (Russice Исеть, tr. Iset' ) est flumen in terra Uralica et Siberia Occidentali, accola sinistra Tobolis fluvii (accolae Irtis). E lacu (nunc receptaculo aquae) eiusdem Isetensi oritur et per regiones Sverdloviensem, Tumenensem et Kurganensem Russiae fluens, 606 chiliometra patet. Catharinopolis urbs et nonnulli alii loci habitati ad Isetum sunt. Sisertus, Sinara, Tetscha et Miassus Iseti confluvii maiores sunt.